wannaphong/clean_thaiwikipedia huggingface dataset:
# ดราโกสเตยาดินเต
ดราโกสเตยาดินเต  เป็นเพลงป๊อปแดนซ์ที่ประสบความสำเร็จอย่างสูงของวงโอ-โซน (O-Zone) วงดนตรีมีชื่อจากประเทศมอลโดวา โดยต้นฉบับของเพลงนี้เป็นภาษาโรมาเนีย

 ในประเทศไทย 
คนไทยมักจะรู้จักเพลงนี้จากโฆษณาเพื่อให้ปิดโทรศัพท์มือถือก่อนเริ่มฉายภาพยนตร์ จากภาพยนตร์เรื่อง กุ๊กไก่หัวใจพิทักษ์โลก (Chicken Little) และปี พ.ศ. 2549 ใหญ่ เรดบีท ได้ทำการลอกเลียนแบบรูปแบบล้อเลียนโดยนำทำนองเพลงนี้มาใส่เนื้อร้องภาษาไทย ชื่อว่าเพลง โอ้เจ้าหนี้

ในปี พ.ศ. 2568 ศิลปินบอยกรุ๊ปพร็อกซี ได้เผยแพร่เพลง Bad Shawty ซึ่งมีการนำท่อนอินโทรมาใช้ พร้อมทั้งนำทำนองท่อนฮุค มาใส่เนื้อเพลงใหม่ และได้รับความนิยมจนเป็นคลิปวิดีโออันดับ 1 ในกลุ่มคลิปมาแรงบนยูทูบ ในช่วงเทศกาลสงกรานต์ของปีดังกล่าว

 การแปลชื่อเพลง 
"ดราโกสเตียดินเต" เป็นภาษาโรมาเนีย และเป็นชื่อเพลงที่แปลค่อนข้างยาก เนื่องจากความกำกวมของคำว่า "din" และการที่ประโยคขาดบริบทเพื่อช่วยในการตีความ ทำให้อาจแปลได้ว่า ความรักในดงต้นลินเดน หรือ ความรักจากต้นลินเดน ก็ได้ แต่อย่างไรก็ดี การตีความที่ถูกต้องได้แสดงไว้ในซับไทเทิลของมิวสิกวิดีโอของวงโอ-โซน ว่า ความรักจากต้นลินเดน เป็นที่ทราบกันว่าต้นลินเดนมีความเชื่อมโยงอย่างแนบแน่นกับบทเพลงในบทกวีของโรมาเนีย จากกวีนิพนธ์โรแมนติกของมีไฮ เอมิเนสคู กวีชาวโรมาเนีย ดังนั้น ชื่อเพลงจึงอาจหมายถึง ความรักโรแมนติก ' แบบต้นลินเดน'  การตีความชื่อเพลงอีกแบบหนึ่งเอามาจากท่อนสร้อยของหนังสือสำหรับเด็กที่ได้รับความนิยมสูงในโรมาเนีย บทประพันธ์ของ ไอออน ครีแยนกา ที่มีชื่อว่า "ปูปาซาดินเต" ซึ่งหมายถึง นกกระรางหัวขวานบนต้นลินเดน
# แกโดลิเนียม(III) คลอไรด์
แกโดลิเนียม (III) คลอไรด์  เป็นผลึกของแข็งสีขาว  และเป็น เฮกซาไฮเดรต สีขาวด้วย, เลขทะเบียน CAS [19423-81-5]
# อุณหภูมิห้อง
อุณหภูมิห้อง  คืออุณหภูมิของสถานที่ ๆ ทำการทดลอง อุณหภูมิห้องมาตรฐานที่ใช้กันทั่วโลกอยู่ที่ 20 - 25 องศาเซลเซียส
# เข็มทิศ
เข็มทิศ คือเครื่องมือที่แสดงจุดทิศหลักที่ใช้สำหรับการเดินเรือและการกำหนดทิศทางด้านภูมิศาสตร์ โดยทั่วไปประกอบด้วยเข็มแม่เหล็กหรือส่วนประกอบอื่น ๆ อย่างหน้าปัดเข็มทิศหรือวงกลมแสดงทิศที่ใช้หมุนเพื่อจัดตำแหน่งตัวเองไปที่ทิศเหนือแม่เหล็ก ส่วนวิธีอื่น ๆ ได้แก่ ไจโรสโคป, แมกนีโตมิเตอร์ และตัวรับจีพีเอส

เข็มทิศมักแสดงมุมในรูปองศา: ทิศเหนือเทียบเท่ากับ 0° และตัวเลขมุมเพิ่มขึ้นตามเข็มนาฬิกา ดังนั้น ทิศตะวันออกเทียบเท่ากับ 90° ทิศใต้คือ 180° และทิศตะวันตกคือ 270° จำนวนเหล่านี้บนเข็มทิศแสดงมุมทิศหรือแบริ่งที่มักระบุเป็นองศา ถ้าทราบมุมบ่ายเบนท้องถิ่นระหว่างทิศเหนือแม่เหล็กและทิศเหนือจริง จะทำให้ทิศทางของทิศเหนือแม่เหล็กเทียบเท่ากับทิศเหนือจริง

ในบรรดาสี่ยอดสิ่งประดิษฐ์ เข็มทิศแม่เหล็กเป็นสิ่งแรกที่ได้รับการคิดค้นในฐานะอุปกรณ์ทำนายที่เริ่มใช้ตั้งแต่จีนสมัยราชวงศ์ฮั่น (ตั้งแต่ ประมาณ 206 ปีก่อนคริสต์ศักราช)Li Shu-hua, p. 176 และภายหลังนำมาใช้เป็นอุปกรณ์เดินทางในจีนสมัยราชวงศ์ซ่ง (ช่วงคริสต์ศตวรรษที่ 11)Kreutz, p. 367Li Shu-hua, p. 182f. มีการบันทึกการใช้งานเข็มทิศในยุโรปตะวันตกและโลกอิสลามครั้งแรกเกิดขึ้นประมาณ ค.ศ. 1190Kreutz, p. 370

 การบอกทิศทางแบบมุมทิศ (Azimuth) 
เป็นวิธีการที่คิดขึ้นมาเพื่อใช้ในการบอกทิศทาง คือวัดขนาดของมุมทางราบที่ วัดจากแนวทิศเหนือหลักเวียนตามเข็มนาฬิกามาบรรจบกับแนวเป้าหมาย ที่ต้องการมุมทิศนี้จะมีค่าตั้งแต่ 0-360 องศา และเมื่อวัดมุมจากเส้นฐานทิศเหนือหลักชนิดใดก็เรียกทิศเหนือตามหลักนั้น

 การบอกทิศทางแบบแบริง (Bearing) 
คือการบอกทิศทางเป็นค่าของมุมในแนวราบ ซึ่งวัดจากแนวทิศเหนือหลักไปยังแนวเป้าหมายในทิศทางตะวันออกหรือตะวันตก 
หรือวัดจากแนวทิศใต้หลักไปแนวเป้าหมายทิศตะวันออกหรือตะวันตก ดังนั้นขนาดของมุมแบริงจะมีค่าไม่เกิน 90 องศา
การอ่านค่ามุมแบบแบริงจะเริ่มต้นด้วยทิศหลัก 
เช่นทิศทาง AB เบนจากทิศเหนือไปทิศตะวันตกเป็นมุม 75 องศา เรียกทิศทาง AB นั้นว่า มีมุมแบริง 75 องศาตะวันตก

 ประวัติ 
thumb|รูปปั้นชายถือเข็มทิศ ทำขึ้นในสมัยราชวงศ์ซ่ง

เข็มทิศแบบแรกในจีนสมัยราชวงศ์ฮั่นทำมาจากแร่แม่เหล็ก (lodestone) ต่อมาจึงทำเข็มทิศด้วยเข็มเหล็กที่ดึงดูดด้วยแร่แม่เหล็ก ซึ่ง Shen Kuo อธิบายว่าปรากฏขึ้นในจีนสมัยราชวงศ์ซ่งเมื่อ ค.ศ. 1088 เข็มทิศแบบแห้งเริ่มปรากฏขึ้นในยุโรปสมัยกลางและโลกอิสลามประมาณ ค.ศ. 1300 หลังจากนั้น ในช่วงต้นคริสต์ศตวรรษที่ 20 จึงมีการแทนที่ด้วยเข็มทิศแม่เหล็กแบบเติมของเหลว
# พลังงานไอออไนเซชัน
พลังงานไอออไนเซชัน (, IE) คือค่าพลังงาน ที่ใช้ในการดึงให้อิเล็กตรอนวงนอกสุด (เวเลนซ์อิเล็กตรอน) หลุดออกจากอะตอมหรือโมเลกุลที่อยู่ในสถานะก๊าซปริมาณพลังงานที่น้อยที่สุดที่สามารถทำให้อะตอมหรือโมเลกุลปลดปล่อยอิเล็กตรอน ค่าพลังงานไอออไนเซชันจะบ่งบอกว่าอะตอมหรือไอออนนั้นสามารถเสียอิเล็กตรอนได้ง่ายหรือยาก หรือในอีกมุมหนึ่งเป็นการบ่งบอกระดับพลังงานของอิเล็กตรอนวงนอกสุดของอะตอมหรือไอออนนั้นว่ามีความเสถียรมากเพียงใด โดยทั่วไปค่าพลังงานไอออไนเซชันจะมีค่าเพิ่มขึ้นเมื่อพยายามที่จะทำให้อิเล็กตรอนตัวต่อไปถูกปลดปล่อยออกมา เนื่องจากการผลักกันของประจุอิเล็กตรอนมีค่าลดลงและการกำบังของอิเล็กตรอนชั้นวงในมีค่าลดลง ซึ่งทำให้แรงดึงดูดระหว่างนิวเคลียสและอิเล็กตรอนมีค่ามาขึ้น อย่างไรก็ตามค่าที่เพิ่มขึ้นอาจไม่เพิ่มเท่าที่ควรจะเป็นในกรณีที่เมื่อปลดปล่อยอิเล็กตรอนตัวนั้นแล้วส่งผลให้เกิดการบรรจุเต็มหรือการบรรจุครึ่งในระดับชั้นพลังงาน เนื่องจากทั้งสองกรณีมีเสถียรภาพเป็นพิเศษ

กระบวนการสูญเสียอิเล็กตรอนนี้เกิดได้หลายครั้งสำหรับอะตอมหรือโมเลกุลที่มีหลายอิเล็กตรอน จึงเรียกเป็น IE1 IE2 IE3 ... ตามลำดับซึ่งก็คือค่าพลังงานในการดึงอิเล็กตรอนตัวที่ 1 2 3 ... นั่นเอง โดยอิเล็กตรอนตัวแรกย่อมจะหลุดออกไปง่ายกว่าอิเล็กตรอนลำดับถัด ๆ ไปเสมอ พลังงานที่ต้องใช้จึงเพิ่มขึ้น

การศึกษาแนวโน้มของค่าพลังงาไอออนไนเซชันของอะตอมหรือโมเลกุลนั้น สามารถช่วยนักวิทยาศาสตร์ทำความเข้าใจโครงสร้างของอิเล็กตรอนภายในอะตอมและโมเลกุลได้ดีขึ้น หากค่าพลังงานไอออไนเซชันเพิ่มขึ้นเป็นเส้นตรงอาจกล่าวได้ว่าอิเล็กตรอนเหล่านั้นมาจากชั้นอิเล็กตรอน (หรือ เลขควันตัมหลัก  เดียวกัน แต่ถ้าพบว่าค่าพลังงานไอออไนเซชันกระโดดไปก็หมายความว่าอิเล็กตรอนที่หลุดออกมานั้นอยู่ในชั้นที่ลึกเข้าไปอีก นอกจากนี้พลังงานไอออไนเซชันยังเป็นแนวโน้มตามตารางธาตุอย่างหนึ่งที่มีลักษณะชัดเจนและสามารถอธิบายได้โดยโครงสร้างการจัดเรียงอิเล็กตรอน  ของอะตอม

 ค่าและแนวโน้ม 
+ค่าพลังงานไอออไนเซชันในหน่วย kJ/mol  (96.485 kJ/mol = 1 eV/particle) ธาตุ IE1 IE2 IE3 IE4 IE5 IE6 IE7 Na 496 4,560 Mg 738 1,450 7,730 Al 577 1,816 2,881 11,600 Si 786 1,577 3,228 4,354 16,100 P 1,060 1,890 2,905 4,950 6,270 21,200 S 999.6 2,260 3,375 4,565 6,950 8,490 27,107 Cl 1,256 2,295 3,850 5,160 6,560 9,360 11,000 Ar 1,520 2,665 3,945 5,770 7,230 8,780 12,000
# กูเกิลบอมบ์
กูเกิลบอมบ์  และ กูเกิลวอชชิง  หมายถึง การทำให้เสิร์ชเอนจินของเว็บไซต์แสดงผลการค้นหาสำหรับคำค้นหาที่ไม่เกี่ยวข้อง หรือไม่ตรงประเด็น โดยการสร้างลิงก์จำนวนมาก ในทางกลับกัน การทำอันดับข้อมูลให้เด่นสุด (SEO) คือการปรับปรุงรายการเสิร์ชเอนจินของเว็บเพจสำหรับคำค้นหาที่ "เกี่ยวข้อง"

กูเกิลบอมบ์ทำขึ้นด้วยจุดประสงค์ทางธุจกิจ การเมือง หรือตลกขบขัน (หรือปะปนกัน) (Note: payment required, weblink goes to abstract.) อัลกอริทึมเสิร์ชแรงก์ของกูเกิลจัดอันดับสำหรับวลีเฉพาะสูงกว่าถ้ามีหน้าอื่นเชื่อมมากพอ คล้ายกับข้อความแองคอร์ อย่างไรก็ตามในเดือนมกราคม ค.ศ. 2007 กูเกิลได้ปรับแต่งอัลกอริธึมการค้นหาเพื่อรับมือกับคำค้นหายอดนิยมของกูเกิลอย่าง "miserable failure" ที่เชื่อมเข้ากับจอร์จ ดับเบิลยู. บุชกับไมเคิล มัวร์ ปัจจุบัน การค้นหาเหล่านั้นนำไปสู่รายการหน้าเกี่ยวกับกูเกิลบอมบ์เอง เมื่อวันที่ 21 มิถุนายน ค.ศ. 2015 ผลการค้นหาแรกในกูเกิลสำหรับ "miserable failure" คือบทความนี้ คำว่า "Google bombing" ทั้งในรูปกริยาและคำนามได้รับการบรรจุลงใน New Oxford American Dictionary เมื่อเดือนพฤษภาคม ค.ศ. 2005.

กูเกิลบอมบ์มีความเกี่ยวข้องกับสแปมเด็กซิงที่เป็นการจงใจดัดแปลง HTML เพื่อเพิ่มโอกาสให้เว็บไซต์ตั้งอยู่ใกล้กับผลการค้นหาแรก หรือสร้างอิทธิพลต่อหมวดหมู่ที่ถูกกำหนดไว้ในหน้าเพื่อทำให้เกิดความเข้าใจผิดหรือไม่ซื่อสัตย์

คำว่า Googlewashing ประดิษฐ์ขึ้นโดยแอนดรูว์ ออร์โลวสกีใน ค.ศ. 2003 เพื่ออธิบายการใช้วิธีควบคุมจัดการสื่อเพื่อเปลี่ยนการรับรู้คำศัพท์ หรือผลักดันการแข่งขันออกจากsearch engine results page (SERPs)

ประวัติ
กูเกิลบอมบ์สืบต้นตอได้ถึง ค.ศ. 1999 เมื่อการค้นหาวลี "more evil than Satan himself" ทำให้ผลการค้นหาโฮมเพจไมโครซอฟท์อยู่ด้านบนสุด
# พ.ศ. 2378
พุทธศักราช 2378 ตรงกับปีคริสต์ศักราช 1835

 ผู้นำ 

 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
 เจ้าประเทศราช:
 เจ้าผู้ครองนครเชียงใหม่: พระยาพุทธวงศ์
 เจ้าผู้ครองนครลำพูน: พระยาน้อยอินท์
 เจ้าผู้ครองนครลำปาง: พระยาไชยวงศ์
 จักรพรรดิจีน: จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)

 เหตุการณ์ 

 วันเกิด 
 12 พฤษภาคม - พระวรวงศ์เธอ พระองค์เจ้าปรีดา (สิ้นพระชนม์ 16 กันยายน พ.ศ. 2457)
 1 พฤศจิกายน - เรียวมะ ซาคาโมโต้  (เสียชีวิต พ.ศ. 2410)
 29 พฤศจิกายน - ซูสีไทเฮา (สวรรคต 15 พฤศจิกายน พ.ศ. 2451)

 วันถึงแก่กรรม
# พ.ศ. 2382
พุทธศักราช 2382 ตรงกับปีคริสต์ศักราช 1839

 ผู้นำ 
พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
เจ้าประเทศราช:
เจ้าผู้ครองนครเชียงใหม่: พระยาพุทธวงศ์
เจ้าผู้ครองนครลำพูน: พระยาคำตัน
เจ้าผู้ครองนครลำปาง: พระยาน้อยอินท์
เจ้าผู้ครองนครน่าน: พระยามหาวงษ์

 เหตุการณ์ 
 ค้นพบ ธาตุแลนทานัม

 วันเกิด 

 วันถึงแก่กรรม 

 18 พฤษภาคม - สมเด็จพระบรมราชมาตามหัยกาเธอ กรมหมื่นมาตยาพิทักษ์ (ประสูติ 10 พฤศจิกายน พ.ศ. 2355)
# พ.ศ. 2380
พุทธศักราช 2380 ตรงกับปีคริสต์ศักราช 1837

 ผู้นำ 

 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
 เจ้าประเทศราช:
 เจ้าผู้ครองนครเชียงใหม่: พระยาพุทธวงศ์
 เจ้าผู้ครองนครน่าน: พระยาอชิตวงษ์
 จักรพรรดิจีน: จักรพรรดิเต้ากวัง (3 ตุลาคม พ.ศ. 2363 - 25 กุมภาพันธ์ พ.ศ. 2393)

 เหตุการณ์ 
 ซามูเอล เอฟ. บี. มอร์ส (Samuel F. B. Morse)  ประดิษฐ์เครื่องรับส่งโทรเลขแบบอัตโนมัติ และคิดค้น รหัสมอร์ส

 วันเกิด 

 หลวงพ่อจั่น จันทสร วัดบางมอญ (บางสงบ) พระนครศรีอยุธยา

 วันถึงแก่กรรม 
 20 กุมภาพันธ์ - พระเจ้าบรมวงศ์เธอ กรมหลวงเทพพลภักดิ์ (พระองค์เสือ) พระราชโอรสในพระบาทสมเด็จพระพุทธยอดฟ้าจุฬาโลกมหาราช และเจ้าจอมมารดาน้อยแก้ว (ประสูติ 23 สิงหาคม พ.ศ. 2328)
 17 ตุลาคม - สมเด็จพระศรีสุลาลัย (พระราชสมภพ 28 มกราคม พ.ศ. 2314)
# พ.ศ. 2381
พุทธศักราช 2381 ตรงกับปีค.ศ 1838
มหาศักราช 1760

 ผู้นำ 

 พระมหากษัตริย์: พระบาทสมเด็จพระนั่งเกล้าเจ้าอยู่หัว (21 กรกฎาคม พ.ศ. 2367 - 2 เมษายน พ.ศ. 2394)
 เจ้าประเทศราช:
 เจ้าผู้ครองนครเชียงใหม่: พระยาพุทธวงศ์ (พ.ศ. 2369 - พ.ศ. 2389)
 เจ้าผู้ครองนครลำพูน: พระยาคำตัน (พ.ศ. 2381 - พ.ศ. 2384)
 เจ้าผู้ครองนครลำปาง: พระยาน้อยอินท์ (พ.ศ. 2381 - พ.ศ. 2391)

 เหตุการณ์ 
 10 มกราคม - เกิดเหตุเพลิงไหม้ร้านลอยส์คอฟฟีเฮาส์และโรยัลเอกซ์เชนจ์ ในลอนดอน
 หมอบรัดเล์ทำการผ่าตัดเคนภิกษุวัดประยุรวงศาวาสเป็นผลสำเร็จ

 วันเกิด 

 9 พฤษภาคม
 พระสัมพันธวงศ์เธอ พระองค์เจ้าพรรณราย (สิ้นพระชนม์ 22 มิถุนายน พ.ศ. 2457)
 หม่อมเจ้าพระธรรมุณหิศธาดา (สีขเรศ วุฑฺฒิสฺสโร) (สิ้นชีพิตักษัย 12 ธันวาคม พ.ศ. 2450)
 6 กันยายน - กรมพระราชวังบวรวิไชยชาญ (ทิวงคต 28 สิงหาคม พ.ศ. 2428)

 วันถึงแก่กรรม
# พ.ศ. 2476
พุทธศักราช 2476 ตรงกับปีคริสต์ศักราช 1933

 ปีระกา เบญจศก จุลศักราช 1295 (วันที่ 15 เมษายน เป็นวันเถลิงศก)
 ผู้นำ 
 พระมหากษัตริย์: พระบาทสมเด็จพระปกเกล้าเจ้าอยู่หัว (26 พฤศจิกายน พ.ศ. 2468–2 มีนาคม พ.ศ. 2477)
 เจ้าประเทศราช:
 เจ้านครประเทศราช (นครเชียงใหม่): เจ้าแก้วนวรัฐ (พ.ศ. 2452-2482)
 เจ้านครประเทศราช (นครลำพูน): เจ้าจักรคำขจรศักดิ์ (พ.ศ. 2454-2486)
 นายกรัฐมนตรี: 
 พระยามโนปกรณ์นิติธาดา (28 มิถุนายน พ.ศ. 2475 – 21 มิถุนายน พ.ศ. 2476)
 พระยาพหลพลพยุหเสนา (พจน์ พหลโยธิน) (21 มิถุนายน พ.ศ. 2476 – 16 ธันวาคม พ.ศ. 2481)

สำหรับผู้นำประเทศอื่น ๆ ดู รายชื่อผู้นำประเทศ พ.ศ. 2476

 เหตุการณ์ 
 21 มีนาคม - วิทยาลัยเทคนิคฉะเชิงเทรา ก่อตั้ง บนเนื้อที่ 14 ไร่ 1 งาน กับ 26  ตารางวา ในนามโรงเรียนประถมช่างไม้
 20 มิถุนายน  - รัฐประหารครั้งแรกในประเทศไทย นำโดยพลเอกพระยาพหลพลพยุหเสนา ยึดอำนาจการปกครองของนายกรัฐมนตรี พระยามโนปกรณ์นิติธาดา
 2 กรกฎาคม - ศาลาเฉลิมกรุงเปิดฉายเป็นครั้งแรกและภาพยนตร์เรื่องแรก คือ "เรื่องมหาภัยใต้สมุทร"
 11 ตุลาคม  - กบฏบวรเดช

 วันเกิด 
 10 มกราคม - 
หม่อมเจ้าจรูญฤทธิเดช ชยางกูร พระราชนัดดาในพระบาทสมเด็จพระจอมเกล้าเจ้าอยู่หัวเพียงพระองค์เดียวที่ยังมีชีวิตอยู่ในปัจจุบัน
ฮิโตะชิ มิซะโกะ นักมวยสากลชาวญี่ปุ่น (ถึงแก่กรรม 1 สิงหาคม พ.ศ. 2562)
 13  มกราคม - เจ้าหญิงมารี หลุยส์แห่งบัลแกเรีย พระเซษฐภคินีใน พระเจ้าซาร์ซิเมออนที่ 2 แห่งบัลแกเรีย
 25 มกราคม - คอราซอน อาคีโน ประธานาธิบดีฟิลิปปินส์ (อสัญกรรม 1 สิงหาคม พ.ศ. 2552)
 18 กุมภาพันธ์ - บ็อบบี ร็อบสัน นักฟุตบอลและผู้จัดการทีมฟุตบอลชาวอังกฤษ (ถึงแก่กรรม 31 กรกฎาคม พ.ศ. 2552)
 22 กุมภาพันธ์ - แคทเธอรีน ดัชเชสแห่งเคนต์ พระชายาใน จอมพลเจ้าชายเอ็ดเวิร์ด ดยุกแห่งเคนต์
 3 พฤษภาคม - เจมส์ บราวน์ นักร้องชาวอเมริกัน (ถึงแก่กรรม 25 ธันวาคม พ.ศ. 2549)
 14 มิถุนายน - เจ้าชายเฮนรี เคานต์แห่งปารีส (สิ้นพระชนม์ 21 มกราคม พ.ศ. 2562) 
 15 มิถุนายน - ประจวบ ฤกษ์ยามดี นักแสดงชาวไทย (ถึงแก่กรรม 11 พฤษภาคม พ.ศ. 2559)
 14 กรกฎาคม - เจ้าชายฟรันซ์ ดยุกแห่งบาวาเรีย
 25 กรกฎาคม - พิทยา บุณยรัตพันธุ์ นักร้องลูกกรุงชาวไทย (ถึงแก่กรรม 14 เมษายน พ.ศ. 2553)
  16 สิงหาคม - เพ็ชรา เตชะกัมพุช ประธานกรรมการมูลนิธิทันตนวัตกรรม ในพระบรมราชูปถัมภ์
 14 กันยายน - ฮิลเลวี รอมบิน นางงามจักรวาล (ถึงแก่กรรม 19 มิถุนายน พ.ศ. 2539)
 24 กันยายน - พันธุ์สวลี กิติยากร พระมารดาในพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ
 31 ตุลาคม - นารีมาน ศอดิก สมเด็จพระราชินีแห่งอิยิปต์ (สิ้นพระชนม์ 16 กุมภาพันธ์ พ.ศ. 2548)
 3 พฤศจิกายน - จอห์น แบร์รี นักแต่งเพลงชาวอังกฤษ (ถึงแก่กรรม 30 มกราคม พ.ศ. 2554)
 23 ธันวาคม - สมเด็จพระจักรพรรดิอะกิฮิโตะ  จักรพรรดิแห่งประเทศญี่ปุ่น

 วันถึงแก่กรรม 
 29 เมษายน - อนาคาริก ธรรมปาละ ชาวอินเดียผู้ก่อตั้งสมาคมมหาโพธิ์ในประเทศอินเดีย (เกิด 17 กันยายน พ.ศ. 2407)
 9 ธันวาคม - เจ้าดารารัศมี พระราชชายา (ประสูติ 26 สิงหาคม พ.ศ. 2416)
 ลิ ชิง หยวน ผู้อายุมากที่สุดในโลก ที่ยังหาสาเหตุไม่ได้ เกิดเมื่อ พ.ศ.  2220 รวมอายุได้ 256 ปี

 รางวัล 
 รางวัลโนเบล 
 สาขาเคมี – ไม่มีการมอบรางวัล
 สาขาวรรณกรรม – อีวาน อเลกเซเยวิช บูนิน
 สาขาสันติภาพ – นอร์แมน อังเจลล์
 สาขาฟิสิกส์ – แอร์วิน ชเรอดิงเงอร์, พอล ดิแรก
 สาขาสรีรวิทยาหรือการแพทย์ – โทมัส ฮันท์ มอร์แกน
# กรดอนินทรีย์
กรดอนินทรีย์  หรือเรียกอีกอย่างว่า "กรดแร่" คือกรดที่เกิดจากแร่ธาตุ กรดประเภทนี้มักเป็นกรดที่มีฤทธิ์กัดกร่อนรุนแรง เช่น กรดไฮโดรคลอริก (Hydrochloric Acid) หรือกรดเกลือ (กรดน้ำย่อย) กรดซัลฟิวริก (Sulfuric Acid) หรือกรดกำมะถัน (กรดในแบตเตอรีรถยนต์) และกรดไนตริก (Nitric Acid) หรือกรดดินประสิว เป็นต้น
# กรดอินทรีย์
กรดอินทรีย์  เป็นกรดที่ได้จากพืชหรือสัตว์ มักเป็นกรดที่มีฤทธิ์กัดกร่อนไม่รุนแรง แตกในน้ำเป็นไอออนได้น้อย เช่น กรดคาร์บอนไดออกไซด์ (Carbonic Acid), (ฝนกรด) กรดน้ำส้ม (Acetic Acid) (น้ำส้มสายชู), กรดซิตริก (Citric Acid) (กรดที่ทำให้ผลไม้มีรสเปรี้ยว), กรดแอสคอร์บิก (Ascorbic Acid) (วิตามินซี บี6 บี12 และ ธาตุเหล็ก และ เบตาแคโรทีน) เป็นต้น
# กรดฟอร์มิก
กรดฟอร์มิก หรือกรดมด  เป็นกรดคาร์บอกซิลิกชนิดหนึ่งที่มีโครงสร้างไม่ซับซ้อน มีสูตรโมเลกุลว่า CH2O2 และเรียกตามระบบ IUPAC ว่า กรดเมทาโนอิก (Methanoic acid), พบตามธรรมชาติในสัตว์จำพวกมดและผึ้ง ซึ่งมีไว้สำหรับป้องกันตัวจากศัตรู, โดยคำว่า "formic" ได้มาจากคำในภาษาละตินว่า formica ซึ่งแปลว่ามด

 ประวัติการค้นพบ 
เมื่อปี พ.ศ. 2214 จอห์น เรย์ นักธรรมชาติวิทยาชาวอังกฤษ เป็นบุคคลแรกที่ทราบถึงการสกัดกรดฟอร์มิก โดยการกลั่นมดจำนวนมาก ต่อมาโฌแซ็ฟ หลุยส์ แก-ลูว์ซัก นักเคมีชาวฝรั่งเศส ได้ค้นพบวิธีการสังเคราะห์กรดฟอร์มิกจากกรดไซยานิก และต่อมา Marcellin Berthelot นักเคมีชาวฝรั่งเศสได้ค้นพบวิธีสังเคราะห์จากคาร์บอนมอนอกไซด์ และใช้วิธีนี้มาจนปัจจุบัน
# ไมโตะ ไก
ไมโตะ ไก เป็นหนึ่งในตัวละครจากนินจาคาถาโอ้โฮเฮะ
การเปิดประตูแปดด่านของไมโตะไก
1.ไคมง สามารถใช้บัวบานภายนอก
2.คิวมง สามารถทำให้ร่างกายแข็งแรงกว่าเดิม
3.เซย์มง สามารถทำให้ร่างกายแข็งแรงกว่าเดิม
4.โชมง ช่วยเพิ่มความเร็วในการเคลื่อนไหว
5.โทะมง ช่วยให้ความเร็วในการเคลื่อนไหวและใช้บัวบานภายใน
6.เคย์มง สามารถใช้ยูงทองแรกอรุณ
7.เคียวมง สามารถใช้พยัคย์กลางทิวา
8.ชิมง ทำให้จากอสูรสีเขียวเป็นสีแดง สามารถใช้ช้างราตรี และ ผีเสื้อราตรี (ท่าชิมงเป็นท่าอันตรายต่อชีวิต)ใช้ในตอนที่สู้กับมาดาระร่างเซียน6วิถี

ครอบครัว
 ไมโตะ ได (พ่อ)
# มอซิลลา
มอซิลลา  เป็นคำที่ถูกนำมาใช้ในหลายความหมายสำหรับสิ่งที่เกี่ยวข้องกับการพัฒนาต่อจาก เน็ตสเคปและซอฟต์แวร์ที่พัฒนาต่อ รวมไปถึง มูลนิธิมอซิลลา (Mozilla Foundation) และ บริษัทมอซิลลา (Mozilla Corporation) ที่จัดการด้านซอฟต์แวร์ ซึ่งคำว่ามอซิลลานั้นมีการใช้งานในหลายความหมายหลักได้แก่ 
 ชื่อรหัสของเว็บเบราว์เซอร์เน็ตสเคปเนวิเกเตอร์
 ชุดซอฟต์แวร์มอซิลลา (Mozilla Application Suite) รู้จักในชื่อปัจจุบันคือ ซีมังกี
 สัญลักษณ์ของเน็ตสเคป

 โครงการมอซิลลา 
 มูลนิธิมอซิลลา  เป็นโครงการที่ก่อตั้งขึ้นมาเพื่อพัฒนาซอฟต์แวร์ต่อจากเน็ตสเคป โดยได้ก่อตั้งขึ้นเมื่อปี 2546 และได้สร้างซอฟต์แวร์ ไฟร์ฟอกซ์ และ ธันเดอร์เบิร์ด
 บริษัทมอซิลลา  เป็นโครงการที่พัฒนาต่อจากมูลนิธิมอซิลลา เพื่อจัดการหน่วยงานและดูแลไฟร์ฟอกซ์ต่อ
 มอซิลลาเมสเซจจิง  เป็นโครงการที่พัฒนาต่อคล้ายกับบริษัทมอซิลลา โดยเน้นดูแลและพัฒนาธันเดอร์เบิร์ด
# แคทลียา
แคทลียา เป็นชื่อของบุคคลเพศหญิง
 แคทลียา แมคอินทอช นักแสดง และพิธีกรรายการหญิงชาวไทย
 แคทลียา อิงลิช นักแสดง และนักร้องหญิงชาวไทย
แคทลียา ยังเป็นชื่อของพรรณไม้ 
 แคทลียา (พรรณไม้)
# ยูฮิ คุเรไน
คุเรไน  เป็นตัวละครการ์ตูนจากเรื่อง นินจาคาถาโอ้โฮเฮะ โดยชื่อของเธอแยกได้เป็นสองคำ คือ Yuuhi (夕日)= พระอาทิตย์ยามเย็น, Kurenai (紅) = สีแดงเข้ม

 ข้อมูลนินจา 
ระดับ : โจนิน
ทีม : 8 – อะบุราเมะ ชิโนะ/ ฮิวงะ ฮินาตะ/ อินุซึกะ คิบะ + อากามารุ
ข้อมูลเกี่ยวกับการสอบเกะนิน จูนิน 
จบการศึกษาจาก รร. นินจาเมื่ออายุ (Academy Grad Age) : 9
ช่วงอายุที่สอบจูนิน)Chuunin Exam Age) : 13

 จำนวนภารกิจที่ปฏิบัติ 
ระดับต่ำ)D-Rank) : 158
ระดับทั่วๆไป)C-Rank) : 158
ระดับสูง)B-Rank) : 227
ระดับสูงมาก (A-Rank) : 125
ภารกิจขั้นเทพ)S-Rank) : 13

 ข้อมูลตัวละคร 
โจนินใหม่ คือครูหัวหน้าทีม 8 ซึ่งประกอบไปด้วยอะบุราเมะ ชิโนะ, ฮิวงะ ฮินาตะ, อินุซึกะ คิบะ + อากามารุ สอนเรื่องการต่อสู้ และแต่งตัวให้ฮินาตะเสมอ ต่างจากพ่อของฮินาตะที่ไม่ใส่ใจฮินาตะนัก และผลักไสฮินาตะให้ไปตนดูแลแทนอีกที โดยตนแอบคบกับอาสึมะ แต่ก็ถูกจับได้แบบดื้อๆซะงั้น

ช่วงแสงอุษา(อิทาจิ กับคิซาเมะ)แทรกซึมเข้ามาโคโนะฮะอยู่นั้น มีสู้กันช่วงนึง จนอิทาจิกับคิซาเมะก็ล่าถอยไป

ในภาคตำนานวายุสลาตัน แม้คบกับอาสึมะ แต่โดยแยกกันอยู่แบบไม่ได้แต่งงานกัน พอตนเริ่มท้องก็เลิกเป็นนินจา พอชิกามารุมะส่งข่าวว่าอาสึมะถูกฆ่าตาย ก็เสียใจมาก ชิกามะรุได้ให้สัญญาไว้ว่าจะดูแลลูกของตนให้ ซึ่งลูกคลอดช่วงก่อนสงครามโลกนินจาครั้งที่ 4
# ไบล์แอซิดซีเควสแตรนต์
ไบล์แอซิดซีเควสแตรนต์  เป็นกลุ่มของยาที่ใช้จับน้ำดีในระบบทางเดินอาหาร (gastrointestinal tract) เพื่อใช้รักษาโรคคอเรสเตอรอลในเลือดสูง (hypercholesterolemia) และป้องกันอาการคันในคนไข้โรคตับ (liver disease) เรื้อรังหรือโรคท้องร่วง 

ปัจจุบันการใช้ยากลุ่มนี้ลดน้อยลงเนื่องจากถูกแทนที่ด้วยสแตติน (statin) การใช้ไบล์แอซิดซิเควสแตนต์ร่วมกับสแตตินมีรายงานว่าทำให้เกิดแรบโดไมโอไลสิส (rhabdomyolysis)

 ตัวอย่าง 

ตัวอย่างยาประเภทนี้เป็นสารสังเคราะห์เรซิน (synthetic resins) ได้แก่
 คอเลสไตรามีน (Cholestyramine)(Questran®)
 คอเลสติพอล (Colestipol)(Colestid®)
# อั้งฉิกกง
อั้งฉิกกง (Hong Qigong - 洪七公） ฉายา ยาจกอุดร (บางฉบับแปลใช้ ขอทานอุดร) เป็นตัวละครใน นิยายกำลังภายในเรื่องมังกรหยก แต่งโดย กิมย้ง

อั้งฉิกกง มีนิสัยรักคุณธรรม ชอบท่องเที่ยว และโปรดปรานอาหารเลิศรส ทำให้ครั้งหนึ่งเคยเสียงานใหญ่เพราะห่วงกิน จึงลงโทษตัวเองต่อหน้าศิษย์พรรคยาจก ด้วยการตัดนิ้วชี้ข้างขวาตัวเองเป็นการไถ่โทษ จึงมีอีกฉายาว่า  ยาจกเก้าดรรชนี เป็นประมุข พรรคกระยาจก รุ่นที่ 18 ได้รับการถ่ายทอดวิชาสิบแปดฝ่ามือพิชิตมังกรจากประมุขพรรคกระยาจกรุ่นก่อน 9 ฝ่ามือ เนื่องจากวิชาสิบแปดฝ่ามือพิชิตมังกร ได้มีการสูญหายไปตั้งแต่ยุคประมุขพรรคกระยาจก รุ่นที่ 3 ส่วนฝ่ามือที่เหลืออีก 9 ฝ่ามือ เกิดจากการบัญญัติคิดค้นขึ้นเอง แต่ไม่อาจคงอานุภาพเทียบเท่าสิบแปดฝ่ามือพิชิตมังกรต้นตำรับได้ อีกวิชาที่อั้งฉิกกง แตกฉานคือวิชาเพลงไม้เท้าตีสุนัข

อั้งฉิกกง เป็นหนึ่งในห้ายอดฝีมือที่ประลองยุทธที่เขาหัวซาน โดยในขณะนั้นก็ใช้สิบแปดฝ่ามือพิชิตมังกรที่ไม่สมบูรณ์นี้ โลดแล่นเทียบเคียงกับ อึ้งเอี๊ยะซือ อาวเอี้ยงฮง และอิดเต็งไต้ซือ 

อั้งฉิกกงโปรดปรานฝีมือการทำอาหารของอึ้งย้งเป็นที่สุด  จึงรับก๊วยเจ๋งและอึ้งย้งเป็นศิษย์ถ่ายทอดสิบแปดฝ่ามือพิชิตมังกรให้ก๊วยเจ๋ง และวิชาเพลงไม้เท้าตีสุนัขให้อึ้งย้ง  ภายหลังถูกพิษประจิมอาวเอี๊ยงฮงลอบทำร้าย จึงมอบตำแหน่งประมุขพรรคกระยาจกให้อึ้งย้งดูแลแทนบนเกาะร้าง  ยาจกอุดรอั้งฉิกกงกับพิษประจิมอาวเอี้ยงฮงเป็นศัตรูกันมาโดยตลอด  แต่เมื่อถึงวาระสุดท้ายทั้งสองกลับลืมความแค้นที่มีต่อกัน  และจากไปพร้อมกันอย่างสงบ
# ภาษานาอูรู
ภาษานาอูรู  เป็นตระกูลภาษาออสโตรนีเซียนที่พูดในประเทศนาอูรู คาดว่ามีคนพูดประมาณ 7,000 คน หรือร้อยละ 50 ของประชากรนาอูรู คนพูดแทบทุกคนสามารถพูดภาษาอังกฤษได้ด้วย

ภาษานาอูรูเป็นสมาชิกของภาษากลุ่มไมโครนีเซียในกลุ่มออสโตรนีเซียน มีรหัส ISO 639 คือ 'na' และ 'nau'

 พจนานุกรมภาษานาอูรูของเดลาพอร์ต 
ในพ.ศ. 2450 ฟิลิป เดลาพอร์ต (Philip Delaporte) ได้พิมพ์พจนานุกรมภาษาเยอรมัน-นาอูรูฉบับกระเป๋าขึ้น (Taschenwörterbuch Deutsch-Nauruisch) มีขนาดกะทัดรัด (10.5 x 14 cm) มีอภิธานศัพท์ยาว 65 หน้า และมีคำแปลของวลีอีก 12 หน้า โดยเรียงตามตัวอักษรในภาษาเยอรมัน มีคำในภาษาเยอรมันประมาณ 1650 คำที่แปลเป็นภาษานาอูรู ส่วนใหญ่ใช้วลีและรูปแบบที่มีความหมายเหมือนกัน มีรูปแบบเอกลักษณ์ในภาษานาอูรูประมาณ 1300 รูป รวมถึงแบบที่ปรากฏในวลี และไม่สนใจเครื่องหมายบนตัวอักษร (diacritical mark) เครื่องหมายต่าง ๆ ที่ใช้ไม่ได้ใช้ทั่วไป มีเพียงเครื่องหมายเดียวคือ ตัวทิลด์ (tilde) ที่ยังใช้อยู่ในปัจจุบัน
# โกลด์(III) คลอไรด์
โกลด์ (III) คลอไรด์  ชื่อการค้าคือ ออริก คลอไรด์ (auric chloride) เป็นสารประกอบอนินทรีย์ของทองคำ สูตรทางเคมีของมันคือ AuCl3  ทองคำที่มีออกซิเดชั่น สเตต (oxidation state) +3 เป็นฟอร์มที่มีเสถียรภาพมากที่สุดของมัน   สารประกอบคลอไรด์ของทองในรูปแบบอื่น คือ โกลด์ (I) คลอไรด์ (AuCl) แตมีเสถียรภาพน้อยกว่า AuCl3  เมื่อเอาทองละลายในน้ำประสานทอง (aqua regia) จะได้คลอราออริก แอซิด (chlorauric acid- (HAuCl4)) ซึ่งมีชื่อเรียกหลายชื่อเช่น "โกลด์ คลอไรด์"
("gold chloride") หรือ "แอซิดโกลด์ไตรคลอไรด์" ("acid gold trichloride") หรือ"โกลด์ (III) คลอไรด์ไตรไฮเดรต" ("gold (III) chloride trihydrate") โกลด์ (III) คลอไรด์ มีคุณสมบัติดูดน้ำได้ดีมาก และละลายในน้ำและแอลกอฮอลได้ดีมากด้วย

 โครงสร้าง 
200px

พันธะในโครงสร้างนี้เป็นพันธะโควาเลนต์

 คุณสมบัติทางเคมี 
แอนไฮดรัส AuCl3 จะเริ่มแตกตัวเป็น AuCl ที่อุณหภูมิ 160 ?C; และเมื่ออุณหภูมิสูงกว่านี้มันจะกลายเป็นโลหะทองคำ และ AuCl3. 

AuCl3  →  AuCl  +  Cl2  
(>160 ?C)

3 AuCl  →  AuCl3  +  2  (>420 ?C)
# อุปสรรค (ไวยากรณ์)
อุปสรรค หรือ หน่วยคำเติมหน้า  คือหน่วยคำเติมชนิดหนึ่งที่ใช้สำหรับเติมหน้ารากศัพท์ เพื่อเพิ่มความหมาย เปลี่ยนความหมาย หรือเปลี่ยนหน้าที่ของคำ (เช่นเปลี่ยนคำกริยาเป็นคำนาม) มีใช้ในภาษาต่าง ๆ ในหลายตระกูล เช่น ตระกูลภาษาอินโด-ยูโรเปียน (ภาษาบาลี สันสกฤต กรีก ละติน แม้กระทั่งภาษาอังกฤษ) ตระกูลภาษาออสโตรเอเชียติก (ภาษามอญ เขมร) ตระกูลภาษาออสโตรนีเซียน (ภาษามลายู) เป็นต้น

อุปสรรคจะไม่ปรากฏอยู่เดี่ยว ๆ ต้องเติมหน้าคำอื่น ในภาษาหนึ่ง ๆ มักจะมีอุปสรรคจำนวนจำกัด เช่น ในภาษาบาลีมีอุปสรรคเพียง 20 คำ อาทิ วิ-, อุ-, อา-, นิ- (นิสฺ-), ป-, สํ-, สุ-, อติ-, อธิ-, อนุ-, อภิ-, อุป-, อ-/น- (น นิบาต), ทุ- (ทุสฺ-) ฯลฯ

ในภาษาไทยไม่มีอุปสรรคแท้ แต่มักนำศัพท์ที่เติมอุปสรรคแล้วมาใช้ อย่างไรก็ตาม มีความนิยมสร้างคำโดยใช้อุปสรรคเติมหน้าศัพท์อื่นบ้างเช่นกัน ขณะที่ในบางภาษามีการยืมอุปสรรคของภาษาอื่นมาใช้เติมในคำศัพท์ของภาษาตัวเองอยู่บ้าง
# บาลี (แก้ความกำกวม)
บาลี อาจหมายถึง
 พระบาลี - พระไตรปิฎกของศาสนาพุทธนิกายเถรวาท
 ภาษาบาลี - ภาษาปรากฤตที่ใช้ในพระบาลีและคัมภีร์อื่น ๆ ในนิกายเถรวาท
# โอปิออยด์
โอปิออยด์  เป็นสารที่เชื่อมกับโอปิออยด์ รีเซพเตอร์ (opioid receptor) พบในระบบประสาทส่วนกลาง (central nervous system) และ ระบบทางเดินอาหาร (gastrointestinal tract) โอปิออยด์มี 4 กลุ่มคือ
 เกิดในกาย (endogenous) โอปิออยด์ เพปไทด์ (peptide) สารตัวนี้ผลิตขึ้นในร่างกายเรา
 โอเปียมอัลคะลอยด์เช่น มอร์ฟีน (morphine) และ โคดีอีน (codeine)
 โอปิออยด์กึ่งสังเคราะห์ เช่น เฮโรอีน (heroin) และ ออกซีโคโดน (oxycodone)
 โอปิออยด์สังเคราะห์ เช่น เพติดีน (pethidine)
และ เมตทาโดน (methadone) มีโครงสร้างสัมพันะกับ โอเปียมอัลคะลอยด์

 โอปิออยด์มีตัวอย่างดังนี้ 
 เอนโดเจนัส โอปิออยด์ 
โอปิออยด์-เพปไทด์ ผลิตในร่างกายมีดังนี้:
 เอ็นดอร์ฟิน (endorphin)
 ไดนอร์ฟิน (dynorphin)
 เอนคีฟาลิน (enkephalin)

 โอเปียม อัลคาลอยด์  (Opium alkaloids) 
ฟีนันทรีน (Phenanthrene) เกิดตามธรรมชาติใน ฝิ่น:
 มอร์ฟีน (morphine)
 โคดีอีน (codeine)
 ทีบาอีน (thebaine)

 อนุพันธ์กึ่งสังเคราะห์ (Semisynthetic derivatives) 
 ไดอะมอร์ฟีน (เฮโรอีน (heroin))
 ออกซิโคโดน (oxycodone)
 ไฮโดโคโดน (hydrocodone)
 ไดไฮโดโคดีอีน (dihydrocodeine)
 ไฮโดรมอร์ฟีน (hydromorphone)
 ออกซิมอร์ฟีน (oxymorphone)
 นิโคมอร์ฟิน (nicomorphine)

 โอปอยด์สังเคราะห์ (Synthetic opioids) 
 ฟีนิลเฮพทิลามีน (Phenylheptylamines) 
 เมตทาโดน (methadone)
 LAAM (levomethadyl acetate hydrochloride)

 ฟีนิลปิเปอริดีน (Phenylpiperidines) 
 มีเปอริดีน (meperidine)
 เฟนทานิล (fentanyl)
 อัลเฟนทานิล (alfentanil)
 ซูเฟนทานิล (sufentanil)
 รีมิเฟนทานิล  (remifentanil)
 คีโตบีมิโดน (ketobemidone)
 คาร์เฟนทานิล (carfentanyl)

 อนุพันธ์ ไดฟีนิลโพรพิลามีน (Diphenylpropylamine derivatives) 
 โพรพอกซิฟีน (propoxyphene)
 เด็กโตโพรพอกซิฟีน (dextropropoxyphene)
 เด็กโตรโมราไมด์ (dextromoramide)
 บีซิทาไมด์ (bezitramide)
 พิริทราไมด์ (piritramide)

 อนุพันธ์ เบนโซมอร์แฟน (Benzomorphan derivatives) 
 เพนตาโซซีน (pentazocine)
 ฟีนาโซซีน (phenazocine)

 อนุพันธ์ โอริพาวีน (Oripavine derivatives) 
 บูปรีนอร์ฟิน (buprenorphine)
 
 อนุพันธ์ มอร์ฟินัน (Morphinan derivatives) 
 บูทอร์ฟานอล (butorphanol)
 นัลบูฟิน (nalbufine)

 อื่นๆ 
 ดีโซซีน (dezocine)
 อีทอร์ฟีน (etorphine)
 ทิลิดีน (tilidine)
 ทรามาดอล (tramadol)
 โลเปอราไมด์ (loperamide) (ใช้รักษาโรคท้องร่วง ไม่ผ่าน บลัด-เบรน แบรริเออร์ (blood-brain barrier))
 ไดฟินอกซิเลต (diphenoxylate) (ใช้รักษาโรคท้องร่วง ไม่ผ่าน บลัด-เบรน แบรริเออร์ (blood-brain barrier))

 โอปิออยด์ แอนตาโกนิสต์ (Opioid antagonists) 
 นาโลโซน (naloxone)
 นัลทรีโซน (naltrexone)